ועדת העבודה, הרווחה והבריאות, כנסת 18, פרוטוקול מספר 320, 2010-07-12 10:30

חיים כץ: שלום, אני פותח את ישיבת הוועדה.

חיים כץ: אנחנו עוברים להקראת סעיף-סעיף.

חיים כץ: נשאל אם יש הערות.

חיים כץ: הסתייגויות יהיו הרבה.

אלקנה אפרתי: קורא סעיף 1: בחוק ביטוח בריאות ממלכתי, התשנ"ד-1994 (להלן – החוק העיקרי), בסעיף 2 – אחרי ההגדרה "דמי ביטוח לאומי" יבוא: " החזקה", "יחד עם אחרים" ו"שליטה" – כהגדרתם בחוק הפיקוח על שירותים פיננסיים (ביטוח), התשמ"א-1981.

אלקנה אפרתי: אחרי ההגדרה "חוק הביטוח הלאומי" יבוא: "חוק החברות" – חוק החברות, התשנ"ט-1999 אחרי ההגדרה "מועצת הבריאות" יבוא: "נושא משרה" – כהגדרתו בחוק החברות".

אלקנה אפרתי: אחרי ההגדרה "סל שירותי הבריאות" יבוא: "צד קשור" לקופה – כל אחד מאלה: מי שמחזיק ב-10% או יותר מאמצעי השליטה בקופה או מי שהקופה מחזיקה ב-20% או יותר מאמצעי השליטה בו.

אלקנה אפרתי: מי שרשאי למנות, במישרין או בעקיפין, את המנהל הכללי של הקופה.

אלקנה אפרתי: מי שמכהן כנושא משרה בקופה.

אלקנה אפרתי: תאגיד שהחברות בו מותנית בחברות בקופה.

אלקנה אפרתי: מי שאחד מהמנויים בפסקאות (1) עד (4) מחזיק ב-20% או יותר מאמצעי השליטה בו או שולט בו.

אלקנה אפרתי: "קופת חולים ייעודית" – חברה שהוכרה לפי סעיף 32א(א).

אלקנה אפרתי: בהגדרה "קופת חולים", במקום "סעיפים 24 ו-25" יבוא "סעיפים 24 או 32א".

חיים כץ: הסכמנו עם משרד הבריאות למחוק את הנוסח של "קופת חולים ייעודית", ולומר: "תאגיד ייעודי לטיפולי שיניים, שלא למטרות רווח".

אילן גילאון: יש לנו הסתייגות על כל סעיף וסעיף.

אילן גילאון: היו"ר חיים כץ: אני מכריז על 5 דקות הפסקה.

אילן גילאון: ה פ ס ק ה

חיים כץ: אני מחדש את הדיון בהצעת החוק.

חיים כץ: כנראה ויהיו שינויים בהגדרות של קופות החולים.

חיים כץ: המטרה שלנו היא לומר: תאגיד ייעודי לביטוח ממלכתי לטיפולי שיניים, שלא למטרות רווח.

חיים כץ: אנחנו לא דנים בזה, כי זה מצריך הרבה שינויי נוסח ברישום החוק.

חיים כץ: הייתי רוצה לעבור לשני סעיפים מהותיים, ולראות מה אנחנו עושים בעקבות בעיות שהעלתה מחלקת מחקר ומידע.

חיים כץ: אנחנו נעבור לסעיף 3.

חיים כץ: אנחנו עוברים לעניינים מהותיים – לגבי ילדים בטיפול מיוחד, שנמצאים במוסדות, אנחנו רוצים לראות איך ירשמו אותם ומי ירשום אותם.

אילן גילאון: ההצעה שלנו היא שהסעיף יימחק.

אלקנה אפרתי: קורא סעיף 3: בסעיף 4 לחוק העיקרי, אחרי סעיף קטן (א) יבוא: "(א1) על אף האמור בסעיף קטן (א) – ניתן להירשם בקופת חולים ייעודית נוסף על החברות בקופת חולים שאינה ייעודית.

אלקנה אפרתי: ניתן לרשום ילד בקופת חולים ייעודית, אף אם הורהו איננו רשום בה.

אלקנה אפרתי: "

חיים כץ: אין "קופת חולים".

חיים כץ: במקום זה תירשם הגדרה חדשה.

שלי יחימוביץ': מה יהיה כתוב?

חיים כץ: מחלקת מחקר ומידע העלתה בעיה של רישום ילדים בסיכון, שנמצאים במוסדות סגורים.

חיים כץ: מי רושם אותם?

שלי יחימוביץ': אבל למה צריכה להופיע הגדרה חדשה בסעיף הזה כדי לפתור את הבעיה הזו?

חיים כץ: ההגדרה הזו לא תהיה קיימת בחוק.

אורלי לוי אבקסיס: זה בעצם טיפול בהצעת חוק שהיתה לי, לעשות הסדר חדש בנושא הזה.